《岳阳晓发大雨次韵寄雨泉使君时二月十五也》
明代·陈一松

节序三春半，风尘一客来。雨藏巴国树，云暗岳城台。

雪浪翻犹没，林花湿更开。商霖如可作，还拟遍穷垓。

作者简介：陈一松，字宗岩。海阳人。明世宗嘉靖二十六年（一五四七）进士，选庶吉士。除兵部主事，迁湖广佥事，历官至工部侍郎。有《玉简山堂集》。清光绪《海阳县志》卷三七有传。